turjo4nis/wikipedia-bn-dump-20250701 huggingface dataset:
ইজতিহাদ

ইজতিহাদ ( ) একটি ইসলামি পরিভাষা। ইসলামের বিভিন্ন বিষয়ে ওলামাদের গবেষণাকে ইজতিহাদ বলা হয়। ইসলামি আইনে সিদ্ধান্ত গ্রহণ প্রক্রিয়ায় ইজতিহাদের প্রয়োগ গুরুত্বপূর্ণ ভূমিকা পালন করেন। ইজতিহাদে সক্ষম ব্যক্তিকে মুজতাহিদ বলা হয়। মুজতাহিদ ব্যতীত অন্য ব্যক্তিদের তাকলিদ গ্রহণযোগ্য নয়। কুরআন, হাদিস ও অন্যান্য গবেষণালব্ধ জ্ঞান ব্যবহার করে মুজতাহিদ তার মতামত দিয়ে থাকেন। কুরআন ও হাদিসে সরাসরি উল্লেখ নেই এমন বহু আইন ইজতিহাদের মাধ্যমে নির্ধারিত হয়েছে।

ইজতিহাদের শর্ত 
শাইখ মুহাম্মদ বিন উছাইমীন (রহ.) বলেন:

ইজতিহাদের কিছু শর্ত আছে। যেমন:
 ইজতিহাদ করার জন্য যে দলিলগুলো জানা প্রয়োজন সেগুলো জানা থাকা। যেমন- আহকাম(হুকুম) সংক্রান্ত আয়াতগুলো ও হাদিসগুলো।
 হাদিস সহিহ ও দুর্বল হওয়া সংক্রান্ত জ্ঞান জানা থাকা। যেমন- হাদিসের সনদ ও রাবীদের পরিচয় ইত্যাদি।
 নাসেখ (রহিতকারী), মানসুখ (রহিত) ও ইজমা (ঐকমত্য) সংঘটিত হওয়া বিষয়গুলো জানা থাকা। যাতে করে, কোনো কিছুকে মানসুখ বলে হুকুম না দেয় কিংবা ইজমা বিরোধী কোনো হুকুম না দেয়।
 যে দলিলগুলোর কারণে হুকুম পাল্টে যেতে পারে যেমন- তাখসিস (সীমাবদ্ধকরণ), তাকয়িদ (শর্তযুক্ত করণ) ইত্যাদি দলিলগুলো জানা থাকা। যাতে করে এগুলোর সাথে সাংঘর্ষিক কোনো হুকুম না দেয়।
 শব্দের অর্থ নির্ণয়ের সাথে সংশ্লিষ্ট আরবী ভাষা ও উসুলুল ফিকহ এর যে জ্ঞানগুলো রয়েছে সেগুলো জানা থাকা। যেমন- আম (সাধারণ), খাস (বিশেষ), মুতলাক্ব (শর্তহীন), মুকায়্যাদ (শর্তযুক্ত), মুজমাল (অ-ব্যাখ্যাত), মুবায়্যান (ব্যাখ্যাত) ইত্যাদি। যাতে করে শব্দের অর্থগত নির্দেশনার দাবী মোতাবেক হুকুম দিতে পারেন।
 এমন যোগ্যতা থাকা যে যোগ্যতা দিয়ে তিনি দলিল থেকে হুকুম নির্ণয় করতে পারেন।”

ইজতিহাদ ও তাকলিদ 
শাহ ওয়ালিউল্লাহ দেহলভী স্বীয় গ্রন্থ ‘হুজ্জাতুল্লাহিল বালিগাহ’তে এবং কাজী সানাউল্লাহ পানিপতি তাঁর তাফসীরে মাযহারীতে বলেন, যে সকল ব্যক্তির ইজতিহাদ করার ক্ষমতা রয়েছে, তাদের জন্য কোন ব্যক্তি বা মাজহাবের তাকলিদ করা জায়েজ হবে না।
শাহ ওয়ালীউল্লাহ বলেন,

সানাউল্লাহ পানিপথী কুরআনে বর্ণিত ‘‘আমরা যেন পরস্পরকে রব হিসেবে গ্রহণ না করি।’’[আল ইমরানঃ ৬৪] এ আয়াতের ব্যাখ্যা প্রসঙ্গে বলেছেন :

আরও দেখুন 

 তাকলিদ
 ইখতিলাফ
 আনুগত্যের আয়াত
 উলিল আমর

তথ্যসূত্র

বহিঃসংযোগ 
 Ijtihad against the Text
 Two Theories of Ijtihad
 An Introduction to Islamic Law by Joseph Schacht
 "Was the Gate of Ijtihad Closed" by Wael B. Hallaq
 A Detailed Q & A on Ijtihad
 Opening the doors of Ijtihad, essay by Fred Dallmayr on www.resetdoc.org

আরবি শব্দ ও বাক্যাংশ
ইসলামি পরিভাষা
ইসলামি আইনের পরিভাষা
ইসলামি দর্শন
ইসলামি আইন
আল-কাকা ইবনে আমর আত-তামিমি

আল কাকা ইবনে আমর আত তামিমি () ছিলেন বনু তামিম গোত্রের ব্যক্তি| আহনাফ ইবনে কায়েসের সময়ে তিনি মুসলমান হন। ইয়ারমুকের যুদ্ধ এবং কাদিসিয়ার যুদ্ধে খালিদ বিন ওয়ালিদের নেতৃত্বে রাশিদুন সেনাবাহিনীর সেনাদলগুলোর একটির সেনাপ্রধান হিসেবে তিনি দায়িত্ব পালন করেন এবং দুটোতেই বিজয় অর্জন করেন। খলিফা থাকাকালে আবু বকর তাকে একবার একহাজার সৈন্যের সমতুল্য বলে প্রশংসা করেছিলেন। তাই তার পরবর্তী খলিফা উমর তাকে কাদিসিয়ার যুদ্ধে খালিদ বিন ওয়ালিদকে সাহায্য করার জন্য কিছু সংখ্যক দেহরক্ষীসহ পাঠান।

আরও দেখুন 
 কাদিসিয়ার যুদ্ধ
 জারির ইব্‌ন আতিয়াহ্‌ আল খাত্‌ফি

তথ্যসূত্র 

৬৩৬-এ জন্ম
ইসলামের ইতিহাস
ইসলামে ধর্মান্তরিত
মুসলিমদের পারস্য বিজয়
মুসলিমদের সিরিয়া বিজয়
খালিদ বিন ওয়ালিদের যুদ্ধ
আরব সেনাপতি
আরব-বাইজেন্টাইন যুদ্ধের আরব ব্যক্তি
৭ম শতাব্দীর আরব ব্যক্তি
তাবেয়ী
বনু তামিম
সাহাবা
আইপিভি৪

ইন্টারনেট প্রটোকল ভার্সন ৪ (আইপিভি৪) হল ইন্টারনেট প্রটোকল বা আইপির চতুর্থ সংস্করণ এবং এটিই ইন্টারনেটের বেশিরভাগ যোগাযোগে ব্যবহৃত হয়। অন্য একটি উন্নত সংস্করণ আইপিভি৬, বানানো হয়েছে এবং বিভিন্ন পর্যায়ে বাস্তবায়নে রয়েছে। আইপিভি৪ বর্ণনা করা হয়েছে আইইটিএফ প্রকাশনা আরএফসি ৭৯১ (সেপ্টেম্বর ১৯৮১) যা আগের আরএফসি ৭৬০ (১৯৮০) কে প্রতিস্থাপিত করেছে।

এটি হল একটি যোগাযোগবিহীন প্রটোকল প্যাকেট-সুইচড নেটওয়ার্কে ব্যবহারের জন্য। এটি সর্বোত্তম চেষ্টায় বিতরণের মডেলে কাজ করে। যাতে এটি বিতরন করার কোন নিশ্চয়তা দেয় না, এমনকি কোন সঠিক ধাপের নিশ্চয়তা বা প্রতিলিপির বিতরণকে এড়িয়ে যায় না। এই বৈশিষ্ট্য যাতে ডাটার শুদ্ধতা, ঠিক করা হয় উপরের স্তরের পরিবহন প্রটোকল যেমন ট্রান্সমিশন কন্ট্রোল প্রটোকল (টিসিপি) দিয়ে।

সম্ভাষণ 
আইপিভি৪ ৩২-বিট ঠিকানা ব্যবহার করে যা ঠিকানা স্থানকে সীমিত করে ৪ ২৯৪ ৯৬৭ ২৯৬ ঠিকানা।

প্যাকেটের গঠন 
একটি আইপি প্যাকেটে হেডার এবং ডাটা বিভাগ থাকে। একটি আইপি প্যাকেটে ডাটা চেকসাম বা কোন ফুটার থাকে না ডাটা বিভাগের পরে।
সাধারনত সংযোগ স্তরে আইপি প্যাকেট থাকে ফ্রেম আকারে সিআরসি ফুটার সহকারে। এই সিআরসি ফুটার বেশিরভাগ ভুল ধরে এবং সাধারণত এন্ড-টু-এন্ড টিসিপি স্তরে চেকসামগুলো অন্যান্য ভুলগুলো চিহ্নিত করে।

আরও দেখুন 
 Classful network
 Classless Inter-Domain Routing
 Internet Assigned Numbers Authority
 Legacy internet
 আইপিভি৬
 List of assigned /8 IPv4 address blocks
 আইপি প্রটোকল নম্বরের তালিকা
 Regional Internet Registry

টীকা

তথ্যসূত্র

বহিঃসংযোগ 

 RFC 791—Internet Protocol
 https://web.archive.org/web/20170920185613/http://www.iana.org/ — Internet Assigned Numbers Authority (IANA)
 http://www.networksorcery.com/enp/protocol/ip.htm  — IP Header Breakdown, including specific options
 RFC 3344 — IPv4 Mobility
 IPv6 vs. carrier-grade NAT/squeezing more out of IPv4
 RIPE report on address consumption as of October 2003
 Official current state of IPv4 /8 allocations, as maintained by IANA
 Dynamically generated graphs of IPv4 address consumption with predictions of exhaustion dates—Geoff Huston
 IP addressing in China and the myth of address shortage
 Countdown of remaining IPv4 available addresses (estimated)

 
ইন্টারনেট প্রটোকলl
ইন্টারনেট মান
ইন্টারনেট স্তর প্রটোকল
নেটওয়ার্ক লেয়ার প্রোটোকল
যেসব নিবন্ধে ভিডিও ক্লিপ আছে
মুর্তজা খান

মুর্তজা খান (জন্ম: ১০ই অক্টোবর, ১৮৯৯) রাধনপুর রাজ্যে বাবি রাজবংশের দশম নবাব ছিলেন।

সংক্ষিপ্ত জীবনী 
মুর্তজা খান ১৮৯৯ খ্রিষ্টাব্দের ১০ই অক্টোবর রাধনপুর রাজ্যে জন্মগ্রহণ করেন। তার পিতার নাম ছিল জোরাওয়ার খান। তিনি রাধনপুর উচ্চ বিদ্যালয় এবং রাজকোটে অবস্থিত রাজকুমার কলেজে শিক্ষালাভ করেন। ১৯২৫ খ্রিষ্টাব্দের অক্টোবর মাসে তিনি পালনপুর রাজ্যের নবাব তালে মহম্মদ খানের জ্যেষ্ঠা কন্যা উমরাও বিবি সাহিবাকে বিবাহ করেন। ১৯২৯ খ্রিষ্টাব্দের ১২ই ডিসেম্বর তিনি রাধনপুর রাজ্যের নবম নবাব মহম্মদ জালালউদ্দীন খানের একমাত্র কন্যা মনভের বখতে সাহিবাকে বিবাহ করেন। ১৯৩৬ খ্রিষ্টাব্দের ৪ঠা ডিসেম্বর মহম্মদ জালালউদ্দীন খানের মৃত্যু হলে তিনি রাধনপুর রাজ্যের সিংহাসনে আরোহণ করেন। ১৯৪৮ খ্রিষ্টাব্দের ১০ই জুন তিনি সদ্যস্বাধীন ভারতের সঙ্গে রাজ্যের অন্তর্ভুক্তির চুক্তিতে স্বাক্ষর করেন। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করলে তার নবাব পদের বিলুপ্তি ঘটে।

তথ্যসূত্র 

রাধনপুরের নবাব
১৮৯৯-এ জন্ম
২০১৪ বাংলাদেশ চ্যাম্পিয়নশিপ লিগ

২০১৪ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে প্রিমিয়ার ব্যাংক বাংলাদেশ চ্যাম্পিয়নশিপ লিগ নামে পরিচিত) ২৬ ফেব্রুয়ারি ২০১৪ তারিখে শুরু হয়। যেখানে ৭টি দল হোম ও এওয়ে পদ্ধতিতে একে-অপরের সঙ্গে খেলে। রহমতগঞ্জ এমএফএস প্রতিযোগিতায় চ্যাম্পিয়ন হয়।

অংশগ্রহণকারী দলসমূহ

নিম্নলিখিত ৭টি ক্লাব ২০১৪ মৌসুমের সময় বাংলাদেশ চ্যাম্পিয়নশিপ লিগে অংশ নেন।

 অগ্রনী ব্যাংক লিমিটেড স্পোর্টস ক্লাব, ঢাকা
 আরামবাগ ক্রীড়া সংঘ, ঢাকা
 বাড্ডা জাগরণী সংসদ, ঢাকা
 ফরাশগঞ্জ স্পোর্টিং ক্লাব, ঢাকা
 রহমতগঞ্জ এমএফএস, ঢাকা
 ভিক্টোরিয়া স্পোর্টিং ক্লাব, ঢাকা
 ওয়ারী ক্লাব, ঢাকা

এই মৌসুমে মোট ৩টি মাঠ খেলার জন্য বাফুফে নির্বাচিত করে। মাঠগুলি হল-
 বীরশ্রেষ্ঠ শহীদ সিপাহী মোস্তফা কামাল স্টেডিয়াম, ঢাকা
 বঙ্গবন্ধু জাতীয় স্টেডিয়াম, ঢাকা
শহীদ মিরাজ-তপন স্টেডিয়াম, মানিকগঞ্জ

তবে মানিকগঞ্জে কোন খেলা অনুষ্ঠিত হয়নি।

চূড়ান্ত অবস্থান

তথ্যসূত্র

লিগ
২০১৪ ঘরোয়া ফুটবল লিগ
বাংলাদেশ চ্যাম্পিয়নশিপ লিগের মৌসুম
বাংলাদেশ চ্যাম্পিয়নশিপ লিগ

বাংলাদেশ চ্যাম্পিয়নশিপ লিগ (বিসিএল) বাংলাদেশে অনুষ্ঠিত নিয়মিত পেশাদার ফুটবল লিগ এবং বাংলাদেশে পেশাদার ফুটবল লিগের দ্বিতীয় স্তর। বাংলাদেশের ফুটবল লিগসমূহের স্তরবিন্যাসে বাংলাদেশ প্রিমিয়ার লিগ (বিপিএল)-এর পরে এই লিগের অবস্থান। প্রিমিয়ার লিগের মত এই লিগও বাংলাদেশ ফুটবল ফেডারেশন (বাফুফে)-এর পেশাদার লিগ কমিটি দ্বারা পরিচালিত হয়ে থাকে। বাংলাদেশে পেশাদার ফুটবলের পরিধি বৃদ্ধি, কাঠামো উন্নয়ন ও নতুন নতুন ক্লাবকে পেশাদার ফুটবল দল গঠনে আগ্রহী করার লক্ষ্যে বাফুফে ২০১২ সালে এই লিগ চালু করা হয়েছিল।

ইতিহাস 
বাংলাদেশ ফুটবল ফেডারেশন (বাফুফে) ২০০৭ সালে দেশের প্রথম পেশাদার ফুটবল লিগ চালু করে। ২০০৭-২০১০ পর্যন্ত দেশের একমাত্র পেশাদার লিগে অবনমনের নিয়ম না থাকায় নতুন ক্লাবের আগমন হচ্ছিল না; লিগটির মান নিম্নমুখী হচ্ছিল। এ পরিস্থিতিতে ২০১১ সালে পেশাদার ফুটবল লিগের দ্বিতীয় স্তর আয়োজনের সিদ্ধান্ত নেয় বাফুফে। ফলাফল সরূপ মার্চ, ২০১২ হতে প্রিমিয়ার লিগের সাথে সাত দল নিয়ে ২য় স্তরের এই পেশাদার লিগ প্রথম বারের মত চালু করা হয়। কক্স সিটি স্পোর্টিং ক্লাব প্রথম মৌসুমে চ্যাম্পিয়ন হয়। বাফুফের অন্তর্ভুক্তিমুলক নীতির কারণে পরবর্তী মৌসুম গুলিতে দলের সংখ্যা বাড়তে থাকে। সর্বশেষ ২০১৮-১৯ মৌসুমে এগারোটি দল অংশগ্রহণ করে।

২০১২ মৌসুমে শুধু চ্যাম্পিয়ন দলকে বিপিএল-এ উন্নীত হওয়ার সুযোগ রাখা হয়, পরবর্তী মৌসুম হতে চ্যাম্পিয়ন ও রানার্স-আপ দলকে বিপিএল-এ উন্নীত হওয়ার নিয়ম করা হয়। ২০১২ ও ২০১৫ মৌসুমে কোন দল অবনমিত হয়নি, বাদবাকী মৌসুমগুলিতে পয়েন্ট তালিকার সর্বশেষ  এক বা দুই দলকে নিচের স্তরের লিগে অবনমনের নিয়ম চালু রয়েছে। বাফুফে-এর অন্তর্ভুক্তিমুলক নীতির কারণে অংশগ্রহণকারী দলের সংখ্যা এখনো নির্দিষ্ট নয়। মৌসুমভেদে ২০১৯ পর্যন্ত বিসিএল-এ অংশগ্রহণকারী দলের সংখ্যা, বিপিএল-এ উন্নীত দলের সংখ্যা, অবনমিত দলের সংখ্যা নিম্নরূপঃ

*২০১৫ মৌসুমে দশটি দল অংশ নেয়ার কথা থাকলেও শেষ পর্যন্ত আটটি দল অংশ নেয়। যাত্রাবাড়ী ও বাসাবো তরুণ সংঘ লিগ থেকে নাম প্রত্যাহার করে নেয়।

বিজয়ীদের তালিকা 
এখন পর্যন্ত চ্যাম্পিয়নরা হল:

মোট চ্যাম্পিয়নশিপ

পরিসংখ্যান এবং খেলোয়াড়

সর্বোচ্চ গোলদাতা

ভেন্যু 
এই মৌসুমে মোট ২টি মাঠে খেলা হয়। মাঠগুলি হল-

 বীরশ্রেষ্ঠ শহীদ সিপাহী মোস্তফা কামাল স্টেডিয়াম, ঢাকা
 জাতীয় স্টেডিয়াম, ঢাকা

পৃষ্ঠপোষক 
প্রথম মৌসুম হতে বর্তমান(২০১৯)অবধি বাংলাদেশ চ্যাম্পিয়নশীপ লিগের পৃষ্ঠপোষকতা সংক্রান্ত তথ্যবলী নিম্নে দেয়া হলোঃ

সম্প্রচার ও টেলিভিশন স্বত্ব 
মে, ২০১৯ হতে আইএসপি-কে বাফুফে বিপিএল, বিসিএল সহ ঘরোয়া প্রতিযোগিতার স্বত্ব প্রদান করে, সে অনুযায়ী আইএসপি-এর সম্প্রচার সহযোগী বাংলা টিভি বিপিএল-এর খেলা সম্প্রচার শুরু করলেও অদ্যাবধি বিসিএল-এর খেলা সম্প্রচার করেনি। ২০১৯ সালের পূর্ব মৌসুমের খেলাও অদ্যাবধি কোন টেলিভিশন চ্যানেল অথবা ইলেক্ট্রনিক মিডিয়া প্রতিষ্ঠান সরাসরি সম্প্রচার করেনি। ২০১৯ সাল হতে বিসিএল-এর সকল ম্যাচ 'মাইকুজু' নামক একটি 'অনলাইন স্ট্রিমিং' সেবা প্রদানকারী প্লাটফর্মে সরাসরি সম্প্রচার করা হচ্ছে।

তথ্যসূত্র

বহিঃসংযোগ 
 বাফুফে-এর মাইকুজু প্রোফাইল 

এশিয়ার দ্বিতীয় স্তরের ফুটবল লিগ
বাংলাদেশের ফুটবল প্রতিযোগিতা
বাংলাদেশ চ্যাম্পিয়নশিপ লিগ
বাংলাদেশের ফুটবল লিগ
২০১২-এ বাংলাদেশে প্রতিষ্ঠিত
মাইকেল অ্যাথারটন

মাইকেল অ্যান্ড্রু অ্যাথারটন, ওবিই (; জন্ম: ২৩ মার্চ, ১৯৬৮) ল্যাঙ্কাশায়ারের ফেইলসওর্থ এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে অধিনায়কের দায়িত্ব পালন করেছেন। বর্তমানে তিনি ধারাভাষ্যকার ও সাংবাদিকতার সাথে জড়িত আছেন।

ডানহাতি উদ্বোধনী ব্যাটসম্যান মাইকেল অ্যাথারটন কাউন্টি ক্রিকেটে ল্যাঙ্কাশায়ার দলে প্রতিনিধিত্ব করেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন তিনি।

প্রারম্ভিক জীবন 
অ্যাথারটন ইংল্যান্ডের ল্যাঙ্কাশায়ারের ফেইলসওর্থে জন্মগ্রহণ করেন। তার পরিবার খেলাধূলার সাথে জড়িত। বাবা ১৯৬০-এর দশকে ম্যানচেস্টার ইউনাইটেড ফুটবল দলের গোলরক্ষক ছিলেন। ২০১৪ সালে ভারত দলের ইংল্যান্ড সফরে অনুষ্ঠিত ১ম টেস্টে তিনি জানান যে, তার বাবা কেবলমাত্র সংরক্ষিত খেলোয়াড় ছিলেন; দলের প্রথম একাদশের পক্ষে কোন খেলায় অংশ নেননি।

খেলোয়াড়ী জীবন 
২৫ বছর বয়সে ইংল্যান্ড দলের অধিনায়ক হিসেবে মনোনীত হন। তিনি দলকে ৫৪ টেস্টে নেতৃত্ব দেন। ফাস্ট বোলিংয়ের রাজত্বকালে তিনি দৃঢ়তার পরিচয় দিয়েছেন। এ প্রেক্ষিতে ২০১১ সালে তার রক্ষণাত্মক ব্যাটিংকে যুদ্ধক্ষেত্রের পরিখার ন্যায় হিসেবে বর্ণনা করা হয়েছে। দক্ষিণ আফ্রিকান অ্যালান ডোনাল্ড ও অস্ট্রেলীয় গ্লেন ম্যাকগ্রা’র বোলিং তিনি আস্থার সাথে মোকাবেলা করেন। যখন ইংল্যান্ডের ব্যাটিংয়ে ধারাবাহিকতার অভাব ও বহিঃবিশ্বে দলের যথেষ্ট নিম্নমূখীকালীন ফলাফলের সময় তিনি খেলেছেন।

বিতর্কিত ভূমিকা 
খেলোয়াড়ী জীবনে তিনি বেশ কয়েকবার বিতর্কিত ভূমিকায় অংশগ্রহণ করেন। তন্মধ্যে বলে ক্ষত সৃষ্টি ও প্রচারমাধ্যমের সাথে বাদানুবাদ অন্যতম। তার ভাষায়, খেলোয়াড় থাকাকালীন তিনি এ বিষয়ে ভাল জানতেন না।

১৯৯৪ সালে ইংল্যান্ডের দলনায়ক থাকা অবস্থায় স্বীয় পকেট থেকে রক্ষিত ধূলা দিয়ে বলে আঁচড় কাটার অভিযোগের ন্যায় বিতর্কের সূত্রপাত ঘটান তিনি। ওভালে সদ্য আন্তর্জাতিক ক্রিকেট অঙ্গনে ফিরে আসা সফরকারী দক্ষিণ আফ্রিকা দলের বিপক্ষে খেলাকালীন এ ঘটনা ঘটে।

অবসর 
পিঠের ব্যথায় তার খেলোয়াড়ী জীবনের সমাপ্তি ঘটে। ১৯৯০-এর দশকে ইংল্যান্ডের শীর্ষস্থানীয় ব্যাটসম্যানের মর্যাদা পেয়েছেন। অবসর নেয়ার পর তিনি সাংবাদিকতার দিকে ঝুঁকে পড়েন। বর্তমানে তিনি স্কাই স্পোর্টসের ক্রিকেট ধারাভাষ্যকার হিসেবে কর্মরত।

ব্যক্তিগত জীবন 
ওয়েস্ট ইন্ডিয়ান ক্রিকেটার ফ্রাঙ্ক ডি কেয়ার্সের নাতনী ও ডেভিড ডি কেয়ার্সের কন্যা ইসাবেল ডি কেয়ার্সের সাথে পরিণয়সূত্র আবদ্ধ হন। এ দম্পতির দুই পুত্র জশুয়া ও টমাস রয়েছে। তন্মধ্যে, জ্যেষ্ঠ সন্তান জশুয়া বর্তমান মিডলসেক্স একাডেমির পক্ষে ক্রিকেট খেলছে।

তথ্যসূত্র 
সাধারণ সূত্র

লিখিত উৎস

বহিঃসংযোগ 

 
 
 মাইকেল অ্যাথার্টনের ব্যক্তিগত ওয়েবসাইট

১৯৬৮-এ জন্ম
জীবিত ব্যক্তি
১৯৯৬ ক্রিকেট বিশ্বকাপের ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
অক্সফোর্ড ও কেমব্রিজ বিশ্ববিদ্যালয়ের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের টেস্ট ক্রিকেট অধিনায়ক
ইংল্যান্ডের একদিনের আন্তর্জাতিক ক্রিকেটার
ইংরেজ ক্রিকেট ধারাভাষ্যকার
উইজডেন বর্ষসেরা ক্রিকেটার
কেমব্রিজ বিশ্ববিদ্যালয়ের ক্রিকেটার
ব্রিটিশ ইউনিভার্সিটিজের ক্রিকেটার
মেরিলেবোন ক্রিকেট ক্লাবের ক্রিকেটার
ল্যাঙ্কাশায়ারের ক্রিকেটার
ব্রিটিশ সাংবাদিক
ব্রিটিশ ক্রীড়ালেখক
ক্রিকেট ঐতিহাসিক ও লেখক
দ্য টাইমসের ব্যক্তি
দ্য ডেইলি টেলিগ্রাফের ব্যক্তি
অর্ডার অব দ্য ব্রিটিশ এম্পায়ার পদক বিজয়ী
অফিসার্স অব দি অর্ডার অব দ্য ব্রিটিশ এম্পায়ার
ম্যানচেস্টার গ্রামার স্কুলে শিক্ষিত ব্যক্তি
ডাউনিং কলেজ, কেমব্রিজের প্রাক্তন শিক্ষার্থী
২০শ শতাব্দীর ইংরেজ পুরুষ ক্রীড়াবিদ
ইংরেজ পুরুষ সাংবাদিক
ইংরেজ ক্রীড়ালেখক
জান্নাতুল মুয়াল্লা

জান্নাতুল মুয়াল্লা ( جنة المعلى - Garden of the Mualla ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ  সা.এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।

ইতিহাস

হিজরতের পূর্বে মুহাম্মদ (স.)  এর অনেক আত্মীয়কে এখানে দাফন করা হয়েছে। বিখ্যাত কবরগুলোর উপর বিভিন্ন সময় গম্বুজ ও স্থাপনা নির্মিত হয়েছিল। পরবর্তীতে সৌদি আরব সরকার তা ধ্বংস করে দেয়।

সমাহিত গুরুত্বপূর্ণ ব্যক্তিগণ
এখানে সমাহিত গুরুত্বপূর্ণ ঐতিহাসিক ব্যক্তিগণের মধ্যে রয়েছেন,
আবু তালিব ইবনে আবদুল মুত্তালিব, মুহাম্মদ (স.) এর চাচা ও আলি ইবনে আবি তালিবের পিতা
আবদে মানাফ, মুহাম্মদ (স.)  এর প্রপ্রপিতামহ
হাশিম ইবনে আবদে মানাফ, মুহাম্মদ (স.)  এর প্রপিতামহ
আবদুল মুত্তালিব, মুহাম্মদ (স.)  এর এর দাদা
কাসিম ইবনে মুহাম্মাদ মুহাম্মদ (স.) এবং খাদিজা বিনতু খুওয়াইলিদ এর প্রথম সন্তান
খাদিজা বিনতে খুওয়াইলিদ, মুহাম্মদ (স.)  এর প্রথম স্ত্রী
আবু তুরাব আল জাহিরি, ২০ শতকের মুসলিম ধর্মতাত্ত্বিক
মুহাম্মদ আলাউয়ি আল মালিকি, ২০ শতকের মুসলিম ধর্মতাত্ত্বিক

ধ্বংস
১৯২৫ সালে আবদুল আজিজ ইবনে সৌদের শাসনামলে জান্নাতুল মুয়াল্লার মাজারগুলো ধ্বংস করা হয়। একই বছর জান্নাতুল বাকির মাজারগুলোও ধ্বংস করা হয়। এসময় বহির্বিশ্বের মুসলিম সম্প্রদায় প্রতিবাদ জানালেও এসব ধ্বংস করে ফেলা হয়।

আরও দেখুন
 জান্নাতুল বাকি
 বাব আল-সাগির
 সুন্নি ইসলামের পবিত্র স্থান

তথ্যসূত্র

 History of the graveyard of Jannatul Baqi (Madina) & Jannatul Mualla (Makkah)

সৌদি আরবের কবরস্থান
মক্কা
জান্নাত
কুব্বাত আন নবী

কুব্বাত আন নবী () (কুব্বাত জিব্রাইল বলেও পরিচিত) জেরুসালেমের হারাম আল শরিফে অবস্থিত একটি গম্বুজ। এটি উসমানীয় আমলে নির্মিত হয়।

ইতিহাস
১৫৩৮ সালে জেরুসালেমের উসমানীয় গভর্নর মুহাম্মদ বে এই গম্বুজ নির্মাণ করেন। ১৬২০ সালে তৎকালীন গভর্নর ফারুক বে তা সংস্কার করেন। এটি মুহাম্মদ (সঃ) স্মরণে নির্মিত হয়েছে। ১৮৪৫ সালে এতে কিছু অংশ যোগ করা হয়।

কিছু মুসলিম লেখকের মতে এই স্থানে মুহাম্মদ  অন্যান্য নবী ও ফেরেশতাদেরকে নিয়ে মিরাজের রাতে নামাজে ইমামতি করেছিলেন।

স্থাপত্য
কুব্বাত আন নবী স্থাপনাটি অষ্টভুজাকার এবং এর আটটি স্তম্ভ ধূসর মার্বেলে নির্মিত। গম্বুজটি অর্ধবৃত্তাকার এবং তা সূচালো আর্চ দ্বারা ধরে রাখা হয়েছে। এর অলংকরণে লাল, কালো ও সাদা পাথর ব্যবহৃত হয়েছে। প্রাচীন মিহরাবটি মেঝেতে সাদা মার্বেল গেথে নির্মিত। এর পাশে লাল পাথর দিয়ে ঘিরে রাখা হয়েছে।

তথ্যসূত্র

হারাম আল শরিফ
উসমানীয় স্থাপত্য
আরবীয় স্থাপত্য
ইসলামি স্থাপত্য
উসমানীয় সাম্রাজ্যের ভবন ও স্থাপনা
গম্বুজসহ ধর্মীয় ভবন ও স্থাপনা
নল-রাস্না

নল-রাস্না বা বাঁশ অর্কিড (), (বৈজ্ঞানিক নাম: Arundina graminifolia), হচ্ছে Arundina গণের একমাত্র গৃহীত অর্কিড প্রজাতি। এই উষ্ণমণ্ডলীয় এশিয়ার প্রজাতিটি ভারত, শ্রীলঙ্কা, নেপাল, থাইল্যান্ড, মালয়েশিয়া, ভিয়েতনাম, সিঙ্গাপুর, চীন ও ইন্দোনেশিয়ায় বিস্তৃত প্রজাতি। এটি এখন ফিজি, ফরাসি পলিনেশিয়া, মাইক্রোনেশিয়া, পশ্চিম ভারতীয় দ্বীপপুঞ্জ, কোস্টারিকা, পানামা এবং হাওয়াই-তে প্রাকৃতিকভাবে জন্মে।

বিবরণ
লম্বা ঘাসের মতো গাছ। পাতা লম্বাটে বাঁকা ও দ্বিসার। লম্বা ডাঁটার আগায় কয়েকটি বড় বড় রঙিন ফুল ফোটে। ফুল ৭-৮ সেমি চওড়া গোলাপি-বেগুনি। বৃতি ও দল অভিন্ন রঙের।

চিত্রশালা

তথ্যসূত্র

বহিঃসংযোগ

এশিয়ার উদ্ভিদ
ফুল
পাকিস্তানের উদ্ভিদ
বাংলাদেশের উদ্ভিদ
অর্কিডিসি
চীনের উদ্ভিদ
ভারতের অর্কিড
বাংলাদেশের অর্কিড
দ্বারভাঙা জেলা

দ্বারভাঙা জেলা ({{lang-en|Darbhanga district}}), (ضلع دربھنگہ) () হলো ভারতের বিহার রাজ্যের ৩৮টি জেলার অন্যতম। এই জেলার আয়তন ২২৭৯ বর্গকিলোমিটার।

ইতিহাস
১৯৭৬ সালে দারভাঙ্গা এলাকা ভেঙে দুটি বিভাগ বানানো হয়; সেগুল হলও, মধুবানি জেলা ও সমস্তীপুর জেলা।

ভূগোল
দারভাঙ্গা জেলার আয়তন , তুলনামূলকভাবে ইন্দোনেশিয়ার ইয়াপেন দ্বীপের সমান।

তথ্যসূত্র

বিহারের জেলা
দারভাঙ্গা বিভাগ
 
ভারতের সংখ্যালঘু ঘনীভূত জেলা
দ্বারভাঙা জেলা
ইয়োসেফ ব্লক

ইয়োসেফ ব্লক () (১৪ সেপ্টেম্বর, ১৮৭১ - ১৪ ডিসেম্বর, ১৯৩৬) ছিলেন একজন জার্মান সমাজতান্ত্রিক সাংবাদিক। তিনি দীর্ঘদিন "Sozialistischen Monatshefte" পত্রিকার সম্পাদক ছিলেন। তিনি জার্মানির সমাজ-গণতান্ত্রিক দলের সবচেয়ে প্রভাবশালী ডানপন্থী ব্যক্তি ছিলেন।

ইয়োসেফ ব্লক পূর্ব প্রুশিয়ার একটি গোঁড়া ইহুদি পরিবারে জন্মেছিলেন। তিনি গ্রামের উচ্চ বিদ্যালয়ে লেখাপড়া করেন এবং কেনিসবার্গ ও বার্লিনে গণিত ও পদার্থবিদ্যায় উচ্চশিক্ষা গ্রহণ করেন। তিনি ডক্টরেট ডিগ্রিও অর্জন করেন। তিনি হেলেন জয় নামে একজনকে বিয়ে করেন।

রাজনৈতিকভাবে তিনি নিজেকে সমাজতান্ত্রিক হিসেবে দেখতেন। যদিও তিনি একজন সচেতন নাস্তিক ছিলেন। তিনি অবশ্য জায়নবাদেরও অণুসারি ছিলেন।
তিনি "সমাজতান্ত্রিক ছাত্র" নামে একটি গবেষণাপত্রের সম্পাদক ছিলেন। ১৮৯৫ সালে তিনি সমাজ গণতান্ত্রিক তাত্ত্বিক অঙ্গ গঠন করেন, যারা একটি "সমাজতন্ত্রী একাডেমীক্স" নামে ম্যাগাজিন প্রকাশ করত। ১৮৯৭ সালে তিনি "Sozialistischen Monatshefte" ত্যাগ করেন। এই অংশটি সংশোধনবাদের প্রধান মুখপত্র হয়ে গেছিল এবং দলের কমিটির নির্দেশ মানত না। পরে তার অংশটি ১৯৩৩ সালে প্রকাশক হয়ে যায়।

নাজি পার্টি ক্ষমতা দখলের পর তিনি প্রাগে অভিবাসন করেন। তিনি ১৯৩৬ সালের ১৪ ডিসেম্বর সেখানে মারা যান।

তথ্যসূত্র

বহিঃসংযোগ 

১৮৭১-এ জন্ম
১৯৩৬-এ মৃত্যু
ইহুদি সাম্যবাদী
জার্মান ইহুদি
জার্মান সাম্যবাদী
জার্মান সমাজতন্ত্রী
প্রাগে অভিবাসী
রায়পুর ইউনিয়ন, রায়পুর

রায়পুর বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।

আয়তন 
রায়পুর ইউনিয়নের আয়তন ৬.৬৭ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে ছোট ইউনিয়ন।

জনসংখ্যা 
রায়পুর ইউনিয়নের মোট জনসংখ্যা ১৫,৫১০ জন। এর মধ্যে পুরুষ ৭,৯৬১ জন এবং নারী ৭,৫৩৯ জন।

অবস্থান ও সীমানা 
রায়পুর উপজেলার উত্তরাংশে রায়পুর ইউনিয়নের অবস্থান। এ ইউনিয়নের পশ্চিমে দক্ষিণ চর আবাবিল ইউনিয়ন, দক্ষিণে চর মোহনা ইউনিয়ন, পূর্বে রায়পুর পৌরসভা, উত্তর-পূর্বে চর পাতা ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পূর্ব ইউনিয়ন অবস্থিত।

ইতিহাস 
১৯৯৭ সালে চর পাতা ইউনিয়ন ভাগ হয়ে তার কিছু অংশ রায়পুর পৌরসভার সাথে যুক্ত হয় এবং বাকি অংশ নিয়ে ১০নং রায়পুর ইউনিয়ন এবং ৫নং চর পাতা ইউনিয়ন নামে দুটি আলাদা ইউনিয়ন গঠন করা হয়।

প্রশাসনিক কাঠামো 
রায়পুর ইউনিয়ন রায়পুর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

শিক্ষা ব্যবস্থা 
রায়পুর ইউনিয়নের সাক্ষরতার হার ৫২%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা, ৪টি সরকারি প্রাথমিক বিদ্যালয় এবং ৩টি কিন্ডারগার্টেন রয়েছে।

শিক্ষা প্রতিষ্ঠান 
১. শায়েস্তা নগর ইসলামিয়া দাখিল মাদ্রাসা

২. জনকল্যাণ বহুমুখী উচ্চ বিদ্যালয়

৩. দেবীপুর সরকারি প্রাথমিক বিদ্যালয় 

৪. মিতালী বাজার মডেল একাডেমী  

৫. কাজীর চর সরকারি প্রাথমিক বিদ্যালয় 

৬. চরপলোয়ান সরকারি প্রাথমিক বিদ্যালয়

৭.  নাফিতের সরকারি প্রাথমিক বিদ্যালয়

যোগাযোগ ব্যবস্থা

খাল ও নদী

হাট-বাজার 
১. রায়বাহাদুর হাট

২. চালতাতলী বাজার

৩. সোলাখালী বাজার

দর্শনীয় স্থান

উল্লেখযোগ্য ব্যক্তি

আরও দেখুন 
 রায়পুর উপজেলা
 রায়পুর থানা
 লক্ষ্মীপুর জেলা

তথ্যসূত্র

বহিঃসংযোগ 

রায়পুর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
সফটওয়্যার প্রকৌশল

সফটওয়্যার প্রকৌশল এক ধরনের প্রকৌশল, যেটি সফটওয়ার নকশা, উন্নয়ন এবং রক্ষণাবেক্ষণ বিষয়ক।

ব্যবসা, বেসরকারী চাকরি ও সরকারি চাকরি এক একটি পেশা ঠিক তেমন ভাবে সফটওয়্যার প্রকৌশল একটি পেশা।একজন সফটওয়্যার প্রকৌশলী সফটওয়্যার প্রকৌশল পদ্ধতি ব্যবহার করে সফটওয়্যার তৈরী করে অর্থ উপার্জন করে থাকে।

সফটওয়্যার প্রকৌশল-এর প্রচলিত সংজ্ঞাগুলো হচ্ছেঃ

 "গবেষণা, নকশা, বিকাশ, এবং অপারেটিং সিস্টেম-ভিত্তিক সফটওয়্যার পরীক্ষা, কম্পাইলার, এবং নেটওয়ার্ক বণ্টন সফটওয়্যার, যা চিকিৎসা, শিল্প, সেনাবাহিনী, যোগাযোগ, বিমান চালনা, বাণিজ্যিক, বৈজ্ঞানিক, এবং সাধারণ কম্পিউটিং অ্যাপ্লিকেশনের জন্য ব্যবহার করা";
 "বৈজ্ঞানিক ও প্রযুক্তিগত জ্ঞানের পদ্ধতিগত প্রয়োগ, পদ্ধতি, এবং নকশার অভিজ্ঞতা, প্রয়োগ, পরীক্ষা এবং সফটওয়্যার ডকুমেন্টেশন";
 "সফটওয়্যার -এর নিয়মতান্ত্রিক প্রয়োগ, সুশৃঙ্খল, গণনীয় পদ্ধতির প্রয়োগের মাধ্যমে উন্নয়ন, পরিচালনা, এবং রক্ষণাবেক্ষণ";
 "সফটওয়্যার উৎপাদনে সংশ্লিষ্ট সকল বিষয়ে একটি ইঞ্জিনীরিং শাখা";
 এবং " একটি প্রতিষ্ঠিত এবং সুস্পষ্ট প্রকৌশল নীতিমালা, যার মাধ্যমে সুলভে প্রাপ্ত সফটওয়ার, যেটি বিশ্বস্ত এবং বাস্তব যন্ত্রে দক্ষতার সঙ্গে কাজ করে।"
কম খরচে, সহজ ভাবে, কম সময়ে, গ্রহণযোগ্য ও নির্ভুল ভাবে সফটওয়্যার তৈরী করার পদ্ধতিকে সফটওয়্যার প্রকৌশল বলা হয়।

তথ্যসূত্র

অতিরিক্ত সূত্র

আরো পড়ুন

বহিঃসংযোগ
 Guide to the Software Engineering Body of Knowledge 
 ওপেন সিস্টেম ইঞ্জিনিয়ারিং এবং সফটওয়্যার ডেভেলপমেন্ট লাইফ সাইকল ফ্রেমওয়ার্ক  OpenSDLC.org  একটি একত্রিত ক্রিয়েটিভ কমন্স SDLC
 সফটওয়্যার ইঞ্জিনিয়ারিং ইনস্টিটিউট, কার্নেগি মেলন বিশ্ববিদ্যালয়
 সফটওয়্যার ইঞ্জিনিয়ারিং শিখুন সফটওয়্যার ইঞ্জিনিয়ারিং সোসাইটি

সফটওয়্যার প্রকৌশল
প্রকৌশল নিয়মানুবর্তিতা
প্রকৌশলের শাখা
হারাম

হারাম () একটি ইসলামি পরিভাষা। এ দ্বারা নিষিদ্ধ কাজ বোঝানো হয়। মন্দ কাজসমূহের মধ্যে হারামকে সবচেয়ে গুরুতর হিসেবে বিবেচনা করা হয়। যদি কোনো কাজ হারামের মধ্যে পড়ে তবে তা যেকোনো ভালো উদ্দেশ্যেই করা যায় না। তবে ব্যক্তি নিরূপায় হয়ে হারাম কাজ করলে তা পাপ হিসেবে গণ্য হয় না। হারাম বিষয়ে কুরআন ও হাদিসে উল্লেখ রয়েছে। এছাড়া কিছু হারাম বিষয় ইজতিহাদের মাধ্যমে নির্ধারিত হয়। এসকল ক্ষেত্রে বিভিন্ন মাজহাবে নিয়মের পার্থক্য হতে পারে।

বর্ণনা
হারাম কাজ সর্বাবস্থায় নিষিদ্ধ। কতিপয় হারাম কাজের জন্য শরিয়া কর্তৃক শাস্তি নির্ধারিত রয়েছে। এছাড়া ইসলাম অনুযায়ী হারামে লিপ্ত ব্যক্তির জন্য মৃত্যু পরবর্তী সময়ে শাস্তির কথা বলা আছে। হারাম কাজের মধ্যে রয়েছে মানুষ হত্যা, চুরি-ডাকাতি, মদ্যপান, সুদের লেনদেন, ঘুষ আদানপ্রদান, ধর্ষণ, ব্যভিচার, মৃত পশুপাখির মাংস খাওয়া প্রভৃতি।

আরও দেখুন
 হালাল
 মাকরুহ
 শরিয়া
 আহকাম

তথ্যসূত্র

বহিঃসংযোগ

ইসলামি পরিভাষা
আরবি শব্দ ও বাক্যাংশ
শরিয়াহ-তে আরবি শব্দ ও বাক্যাংশ
ইসলামি আইনের পরিভাষা
ড্রিমক্যাচার

কিছু-কিছু নেটিভ আমেরিকান সংস্কৃতির মধ্যে, ড্রিমক্যাচার (বা ড্রিম ক্যাচার, ); উইলো হুপের উপর ভিত্তি করে একটি হস্তনির্মিত বস্ত, যা শিথিল নেট বা ওয়েব দ্বারা বোনা হয়। ড্রিমক্যাচার সাধারনত পালক, পুঁতি এধরনের ভক্তিমূলক উপাদান নিয়ে সজ্জিত করা হয়।

উৎপত্তি
ড্রিমক্যাচারের উৎপত্তি হয়েছিলো ওজিব্ওয়ে সম্প্রদায়ের মধ্যে এবং পরবর্তিতে অসবর্ণ বিবাহ ও বাণিজ্যের মাধ্যমে প্রতিবেশী দেশে এ সংস্কৃতি গ্রহণ হরা হয়ে থাকে। ১৯৬০ এবং ১৯৭০-এর দশকের প্যান-ইন্ডিয়ান আন্দোলনের পর, এটি বিভিন্ন জাতির নেটিভ আমেরিকানদের দ্বারা গৃহীত হয়েছে। অনেক ক্ষেত্রে, ড্রিমক্যাচার বিভিন্ন ভারতীয় জাতির মধ্যে ঐক্যের প্রতীক হিসেবে বিবেচিত হয়।

আরো দেখুন
 ঈশ্বরের চোখ

তথ্যসূত্র

বহিঃসংযোগ

 ভারতীয় কলা এবং হস্তশিল্প আইন ১৯৯০

স্বপ্ন
মাকড়সা
তাবিজ
নেটিভ আমেরিকান সংস্কৃতি
নেটিভ আমেরিকান শিল্প
আমেরিকান ভারতীয় প্রত্নসম্পদ
ধর্মতত্ত্বে স্বপ্ন
দ্রব্য যা শয়তান থেকে রক্ষা করে বলে বিশ্বাস করা হয়